Fitorja (partia politike greke)

Category:Articles with short description
Category:Short description is different from Wikidata

Lëvizja Popullore Demokratike Patriotike – Fitorja ( Greqisht: Δημοκρατικό Πατριωτικό Λαϊκό Κίνημα – Νίκη  romanizuar: Dimokratikó Patriotikó Laikó Kínima – Níki ),  shpesh i shkurtuar në thjesht Fitorja, është një parti politike greke e ekstremit të djathtë që vepron në hapësirën konservatore  dhe e vë theksin tek arsimi dhe familja .   Ajo u themelua nga mësuesi Dimitris Natsios në 2019. 

Pozicionet kryesore programore të saj përcaktohen si treshja "Besim, Komb, Familje", ristrukturimi rrënjësor i arsimit, ndryshimi i regjimit për marrjen e shtetësisë greke nga emigrantët dhe refugjatët, ndarja e shtet-parti, marrja e masave për zgjidhjen e problemit demografik si dhe shpërblimi ekonomik e moral i shumë fëmijëve dhe mbështetja e familjes tradicionale . 

 Historia 
Partia u themelua nga mësuesi i arsimit publik dhe teologu Dimitrios Natsios më 17 qershor 2019 në Selanik, pas nënshkrimit të marrëveshjes së Prespës dhe një muaj para zgjedhjeve parlamentare 2019, në të cilat ai nuk mori pjesë.  Ai doli në sondazhe pak para zgjedhjeve të majit 2023.   Në zgjedhjet e qershorit 2023, ajo mblodhi 192 154 vota, pra 3,7% dhe hyri në Parlamentin grek me 10 mandate.  Përqindjet më të mëdha i ka grumbulluar në Greqinë e Veriut dhe konkretisht në Maqedoni . 

Dy persona të përfshirë në fletëvotimet e partisë kanë një referencë të përbashkët për Shën Paisios .  Njëri si i afërm i tij dhe tjetri si biografi dhe dishepull shpirtëror.   Thuhet se Fitorja merr mbështetje nga manastiret e Malit Athos dhe vëllazëritë e krishtera ortodokse,   megjithatë Manastiri Filotheu dhe Manastiri Karakallos i mohuan publikisht raportet.   Kryepeshkopi Hieronymos shprehu kundërshtimin e tij ndaj instrumentalizimit të besimit  dhe Mitropoliti Anthimos i Aleksandropolisit iu referua ndërhyrjes së qarqeve kishtare për të mbështetur partitë. 

 Ideologjia dhe pozicionet 
Fitorja është cilësuar si një parti që i përket hapësirës më të gjerë të së djathtës,  Ajo nuk e vendos veten në spektrin politik majtas-djathtas, ndërsa propozon një ndarje paralele të partive politike nga shteti.  Sipas kushtetutës së saj, ish- politikanët, zyrtarët e qeverisë dhe masonët nuk pranohet të jenë anëtarë të partisë.  Partia kërkon gjithashtu që politikanët të cilët kanë marrë pjesë në qeveri dhe që akuzohen për shpërdorim parash publike dhe rritje të borxhit publik, të mbajnë përgjegjësi para drejtësisë, si dhe t'u kufizohet e drejta për rizgjedhje. 

Në çështjet e politikës së jashtme, partia e refuzon plotësisht Marrëveshjen e Prespës .  Ajo mban një qëndrim asnjëanës ndaj vendeve të treta, duke besuar se trashëgimia perandorake bizantine, karakteri bashkues ortodoks, mund të ushqejë një fokus ndërkombëtar qendrueshmërie dhe baraspeshe në Gadishullin Ballkanik .  Ajo nuk pajtohet me mbështetjen e Greqisë për Ukrainën në lidhje me pushtimin e Rusisë, në vend të kësaj preferon asnjëanësinë.  Lidhur me marrëdhëniet e Greqisë me Turqinë, partia argumenton se meqenëse Turqia po vepron në mënyrë agresive, Greqia duhet të përgjigjet me forcë. 

Partia u referohet karakteristikave të kombit grek të cilat edhe i promovon si gjuha, historia dhe tradita,  ndërsa vëmëndje të veçantë i kushton arsimit, duke kritikuar përmbajtjen e disa librave shkollorë dhe duke paragjykuar shkrimin e librave të rinj.   Është kundër abortit dhe edukimit seksual . Partia mban një qëndrim negativ ndaj komunitetit LGBT, martesave mes të njëjtit seks dhe adoptimit nga çifte të së njëjtit seks .   Gjithashtu thekson rëndësinë e përmirësimit të sistemit kombëtar shëndetësor dhe të forcave të armatosura, si dhe riorganizimin në sektorë të ndryshëm të tyre.  Partia është shprehur kundër procedurave të detyrueshme mjekësore, siç është vaksinimi i vendosur gjatë pandemisë COVID-19 . 

 Rezultatet e zgjedhjeve 

 Parlamenti i Greqisë 
Zgjedhjet Parlamenti i Greqisë Rendit Udhëheqës Votat % Vendet e fituara Maj 2023 172,208 2,92%  6-të Dimitris Natsios Qershor 2023 192,158 3.7%  7